Entrevistes a 30 persones en 17 llocalizaciones, y imáxenes históriques poco conocíes o inédites dan forma a ‘D’ayeri a güei’, documental sobre la música asturiana de los 150 años últimos que va emitir la TPA. Goxe Producciones lleva dos años trabayando nesta serie de 5 capítulos que va estrenase’l xueves.
#000003
Asina, van tratase los fechos más destacaos, los movimientos y tendencies más importantes y los y les intérpretes y grupos que más incidencia tuvieron. “Tien un enclín pedagóxico-divulgativu, ensin escaecer l'entretenimientu, pero siempre sobre la base de la rigurosidá”, según espliquen dende Goxe.
#000005
Col filu conductor de la voz n'off, que va contestualizando les palabres de los intervinientes, cuéntase la historia de la música asturiana dende los primeros rexistros sonoros en cilindros de cera hasta los nuestros díes, col enfotu de dar a conocer un patrimoniu perimportante de tolos asturianos y asturianes. Nes cinco entregues van tratase temes como'l nacionalismu musical asturianu, les primeres grabaciones, la edá d'oru de l'asturianada, la música coral, les bandines tradicionales, los concursos de tonada, el folk testimoniu, el Nuevu Canciu Astur, la música celta, el boom de la gaita, el rock n'asturianu o les últimes tendencies, ente otros munchos; amás de conocer la vida y obra d'intérpretes históricos como El Gaiteru Lliberdón, Los Cuatro Ases, Remis Ovalle, Diamantina Rodríguez o La Pastorina.
#000006
El públicu tamién va poder ver nesta serie documental imáxenes poco conocíes, rescataes d’archivos personales, de RTVE y TPA, ente otros, o, direutamente, inédites. Ente elles rescampla una entrevista fecha a Alan Stivell na so primer visita a Asturies, vídeos históricos del escomienzu de la 'música celta', ente ellos ún del grupu Güercu; un ensayu del grupu Asturcón; o les imáxenes en Super 8 tomaes na grabación del primer discu de Carlos Rubiera nun llagar de Garbelles, na parroquia xixonesa de Caldones.
#000008
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000012
A la Gueta los Sueños
#000014